Tåke over Svartøy

> ***"Havet glemmer ikke. Dagon glemmer aldri! Ä-R'lyeh! Cthulhu fthagn! Iä iä! Ph'nglui R'lyeh, wgah-nagl fhtagn..."***
>
>

**Tåke over Svartøy** er en kosmisk grøsser fra 2020 skrevet av Tore Aurstad, og illustrert av Andreas Iversen. Fortellingen er fiksjonell, men tar inspirasjon fra virkelige uoppklarte hendelser. Bakerst i boka er det også en kort artikkel som forklarer litt om bakgrunnen til fortellingen.

Selv om historien ikke er direkte forbundet med noen andre tegneserier, har den lignende tema som Fantomrakettene, også skapt av Aurstad og Iversen det neste året.

## Karakterer

* **Jan Nilsen**: ungdom satt på barnehjem av foreldrene. Selv om han var for ung til å huske dem tenker han fortsatt mye på dem.
* **Tritus Læsø**: eldre mann med et besynderlig utsende og en arm, på leting etter sin sønnesønn.
* **Othilie Bjørkeli**: Bestyrerinne på Fjordgløtt.
* **Moder Hydra**: overhode for Dagons Barn, Bjørvika menighet
* Professor **Thomas Olmstad**: Havforsker, utdannet i Miskatonic University, USA. Undersøker sekten Dagons Barn.
* Professor **Henry Kvalvåg**: Iktyologisk professor på Bergen universitet. Har som mål å bekjempe Dagons Barn på Svartøy.

## Motiv og inspirasjon

Historien tar inspirasjon og henter mange motiver fra Lovecrafts *The Shadow Over Innsmouth*, en av de mest sentrale historiene i Cthulhu-mytosen. Deler av Lovecrafts historie tar plass i 1928, og noen hendelser refereres til når bygda Innsmouth snakkes om i Aurstads historie, men hendelsene plasseres i 1929. Thomas Olmstad forteller at hans bror var den som meldte myndighetene om havskapningene i Innsmouth, som betyr at Olmstads bror er ingen ringere enn hovedpersonen av Lovecrafts historie, Robert Olmstead.

Sekten Dagons Barn er hentet fra historien *Spawn of Dagon* som tar plass på Atlantis, og *Dagon's Bell*.

Utsendet til havfolket er muligens inspirert av skapningen i filmen *Creature from the Black Lagoon*

Det nevnes også en storm i Bergen, 1893, som ser ut til å virkelig ha skjedd.

## Oppsumering

### Kapitteler

* Kapittel 1: Den fremmede
* Kapittel 2: Dagons stjerne
* Kapittel 3: Moder Hydra
* Kapittel 4: Havmesse
* Kapittel 5: Ligea
* Kapittel 6: Professor Olmstad
* Kapittel 7: Flukt
* Kapittel 8: Ondskapens øy
* Kapittel 9: Henry Kvalvågs hemmelighet
* Kapittel 10: Dagons klokke
* Kapittel 11: Dypets avkom
* Kapittel 12: Høstjevndøgn
* Kapittel 13: Havets svarte dyp

### Sammendrag

Fortellingen starter på Fjordgløtt Hjem for foreldreløse i Oslo, september 1939, når Tritus, en blek, enarmet mann med svømmehud mellom fingrene spør Jan om "Eger Læsø" har bodd i barnehjemmet. Jan forhører seg med andre som bor på bygget, men ingen har hørt om ham, og bestyreren, Bjørkeli ber ham slutte å spørre. Når Jan møter Tritus igjen, avslører han at Eger er hans barnebarn. Begge barnets foreldre er nå døde, og han tenkte han at Eger kanskje var på barnehjem. Når han tidligere oppsøkte Fjordgløtt fikk han inntrykk av at bestyreren løg til ham. Tritus ber Jan lete etter "Dagons stjerne", et halssmykke han ga Eger.

Den kommende natten sniker Jan seg ut av soveværelset etter at alle har sovnet og inn på Bjørkelis kontor, hvor han finner en konvolutt med halskjedet Tritus fortalte om, sammen med en pamflett kalt "Dagons Barn" med bilde av en mørk blekksprut-aktig skikkelse på. Neste morgen blir han hentet til bestyrer Bjørkelis kontor, hvor hun avslører at Eger Læsø har bodd på barnehjemmet, men han forsvant i 1938. Jan drar ned til havna for å rapportere til Tritus, som lover ham god betaling om han fortsetter å lete etter Eger. Likevel advarer han Jan om å holde seg unna "Dagons Barn".

Tross Tritus' advarsel under Jan Dagons Barn, og finner ut at det er en slags religiøs sekt som startet i USA, men har også en menighet på Bjørvika, Sørengkaia. Igjen trosser han advarsler om å holde seg unna, og forhører seg i menigheten om Eger, men blir bedt om å dra. Jan undersøker senere et rituale sekten holder på natten, og befrir en ung jente fra å ofres til Dagon. Han møter så på professor Olmstad, utdannet i USA som kjenner til Dagons Barn. Olmstad informerer ham om at høstjevndøgn, 22.sept er en viktig dato for Dagons Barn. Han dirigerer Jan også til en kollega som bor i Bergen.

Jan forteller Tritus at han har rømt fra barnehjemmet, og hva han har funnet ut. Jan reiser så til Bergen for å undersøke Svartøy, det helligste sted for Dagons Barn. Under reisen drømmer han om en undersjøisk ruin med en gigantis skapning.

Jan vandrer rundt i Bergen og finner en sjømann som er villig til å skysse ham over til Svartøy, men først oppsøker han professor Kvalvåg. Som kan ikke annet enn å forklare litt om havskapningene, og advare ham fra å dra til Svartøy. Jan reiser likevel den neste morgenen, 22.september.

Jan ankommer Svartøy ved en tilsynelatende forlatt bygd, og slår seg ned nær en klokke i sentrum hvor han venter. Når tåken og mørket faller på begynner bjellen å slå. En eldre kvinne i kutte dukker opp og forteller ham at han er sjanseløs om han fortsatt befinner seg på øya når dypets avkom kommer. Kvinnen forteller ham også hvilket hus Eger Læsø pleide å bo i, og Jan bestemmer seg for å søke ly der. I Læsøs hus finner Jan spor etter hva som har skjedd med Eger, men så dukker Tritus opp på Svartøy, og forklarer mer av historien.

## Galleri

Skisse for Jan og TritusSkisse for Ligea ogModer HydraSkisse for Bjørkeli og den gamle kvinnenSkisse for en rekke sidekaraktererSkisser for havfolket
## Fotnoter og referanser

1. ↑ https://tidsaand.no/tidslinjen/1893/august/19/i-bergen-er-vaeret-elendig